Game Boy (Color)

Pelivalikoimaltaan laaja mutta keskinkertainen kannettava. Teknisesti myös aika tuubaa, etenkin alkuperäinen tiiliskivi, vaikka stereoääni on siisti ominaisuus. Peleistä pelaamisen arvoisia verrattuna pelattuihin on 15/121, pelien yhteisarvosana on 94.

* *Alleyway*: Nintendon häpäilettömän suora Breakout-kopio.
* *Altered Space*: Avaruusteemainen Solstice-johdannainen, joka on esikuvaansakin köyhempi.
* *Another Bible*: Shining Force -kopio, eli vain lievästi Raamattua viihdyttävämpi tuotos.
* *Arle no Bouken - Mahou no Jewel*: Mörönkeräilypeli, jossa Madou Monogatari -peleille tyypillisesti viihdyttävät ainoastaan hahmot.

* Balloon Kid: Ihan hyvä nokitus Balloon Fightiin ilmapallomekaniikkoja hauskasti käyttävän yksinpelimuodon ansiosta. Harmi, että klassista taistelumuotoa ei ole tarjolla. Japanilaisversio on myös väreissä. (6/10)
* *Banishing Racer*: Kaarahahmoaan ja boostausmekaniikkansa lukuun ottamatta tajuttoman tavanomainen tasoloikka.
* *Batman - Return of the Joker*: Ruuduiltaan jopa jokseenkin mielikuvituksellinen muttei silti viihdyttävä tasoloikka kömpelöillä flengaus- ja seinähyppymekaniikoilla. Eniten huvittaakin itse Fatman, eli kovin tukevan näköiseksi piirretty sankari.
* Battle Arena Toshinden: 3D-versioiden tapaan hiomaton mutta silti hauska tappelupeli. Etenkin helpot erikoisliikeet ja Real Bout Fatal Furymainen taisteluareenalta ulosheittomekaniikka ovat plussaa. (5/10)
* *Battle of Kingdom*: Tavallistakin pilipalimpi versio höökimispeleistä, jossa delegoidaan otuksia juoksemaan automaattisesti omasta tukikohdasta kohti vihollisen vastaavaa ja nahistelemaan vastustajan mörköjen kanssa.
* *Bionic Battler*: Pinnallinen FPS, jossa rymytään parin tiimikaverin kanssa pienissä sokkeloissa ja yritetään tuhota vastustajan robotit joka latauslaakilla tai tehottomilla tirvauksilla.
* *Blade*: Normaalin välttävä lisenssipeli sekä köyhillä Cabal-klooni- ja mätkintäosioilla.
* *Buffy - The Vampire Slayer*: Huvittavan huono mätkintä, jossa eniten hauskuuttaa vastustajien yltiöpurkki kirjastokuolinhuuto.
* *Bugs Bunny, The - Crazy Castle*: Sarjan osien määrästä päätellen yliarvostetun sarjan rinnakkaisykkösosa. Kaikki on melko kauheaa, paitsi musat. Päähahmovalinta on hyvä, sillä Vyäiski on tarpeeksi iso runkkari ansaitakseen pelissä väistämättä saamansa höykytyskimaran.

* *Castlevania Adventure*: Joskus jopa oikealla raudalla valitettavasti pelaamani perushajottava köntysloikkailu.
* *Catrap*: Tavanomainen palikantuupintatoimintapuzzle, jossa sentään pelataan kissapojalla tai -tytöllä ja perstaklataan viholliset kuoliaaksi.
* *Cave Noire*: Normaaliakin tylsempi vuoropohjainen tyrmänkaluaminen, joka on sentään alustalle sopivasti jaettu lukuisiin lyhyihin tehtäviin.
* *Chalvo 55 - Super Puzzle Action*: Kenttäkokoonpanoiltaan tasapaksu tasoloikka palikantuuppaus- ja hajotusmekaniikoilla. Pääasiallinen liikkumistapa on valtoimenaan pomppivaksi palloksi muuntautuminen, joka on ainakin omintakeinen ratkaisu.
* *Chase HQ - Secret Police*: Perustylsää takaa kuvattua vihollisauton tuuppailua on tällä kertaa höystetty taktiikkaosioilla, jossa ohjataan kolmea kyttää kerrallaan viholliskaaran perään. Lisäys ei ole plussa.
* *Conker's Pocket Tales*: Ruma, hiomaton ja tylsä ylhäältä kuvattu toimintaseikkailu. Kiinnostavin puoli on se, että graffat ovat erilaiset normi- Game Boylla ja GBC:lla.
* *Crystalis*: Nintendon alustakäännös SNK:n NES-pelistä on alkuperäistä hieman käyttäjäystävällisempi mutta esteettisesti huomattavasti huonompi. Etenkin musiikit ovat korvia riipivää mölysaastetta.
* *Cyraid*: Hieman Boulderdashmainen ongelmanratkaisupeli, jossa pelialuetta voi tuhota melko vapaasti. Tämä voi johtaa voittamattomiin tilanteisiin, mikä toimii hyvänä kuoliniskuna muutenkin lähtökohtaisesti köyhään menoon.

* *Daffy Duck - Fowl Play*: Graffoiltaan hyvä, muuten tylsä tasoloikka kömpelöllä dynamiitinnakkeluhyökkäyksellä.
* *Daikatana*: Unohdettava lineaarinen toimintaseikkailu, joka on varmaankin silti emopeliään parempi.
* *Dexterity*: SNK:n tylsä ylhäältä kuvattu toimintapeli, jossa ruudut läpäistään kenttien lattiat toisen väriseksi kääntämällä. Sinistery, more like!
* Donkey Kong: Hupaisa päivitys alkuperäiseen kolikkopeliin useilla eri Mario-peleistä lainatuilla mekaniikoilla. Päälle sata kenttää sisältävät mukavasti vaihtelua, mutta pomomätöt ovat varsin lussuja. Donkey Kong 3:een ei jostain kumman syystä löydy viittauksia. (7/10)
* *Double Dragon 2*: Graffamuunneltu lokalisaatio Kunio-mätkinnästä. Tämä fakta on mielenkiintoisempi kuin itse peli, joka on muita Nekketsuja ja Double Dragoneita huomattavasti pinnallisempi ja monotonisempi.

* *Evel Knievel*: Ohjaukseltaan Action Motocross -tyylistä mutta vielä enemmän lapasesta lähtevää perseilyä, jonka kenttäsuunnittelu on aivan liian ahdasta ja armotonta läpäistävän kokemuksen aikaansaamiseksi. Sinänsä epätoivoinen väkertäminen huvittaa hetken.

* F-1 Race: Nintendon yksinkertainen takaa kuvattu ajopeli, sentään lukuisilla firman kameoilla.
* Fastest Lap: Ylhäältä kuvattu formulapeli, jonka pinnallista normipelattavuutta on korvattu kaaran osien muokkausmahdollisuudella. Rakkineen ronklaaminen tuntuu olevankin pakollista, sillä peruskondiksessa olevalla masiinalla en voittanut edes huijaamalla!
* Final Fantasy Adventure: Melko viihdyttävä vaikkakin palikkamainen toimintaroolipeli. Synkät ja dramaattiset juonikuviot yhdistettynä pilipaligraffoihin luovat tekeleeseen hupaisaa charmia. Apuri-NPC:t ovat myös mielenkiintoinen mauste pelattavuudelle. Hyvä perusta Secret of Manalle, siis. Loppu on kuitenkin turhan kitkerä, minimaalisella makeudella.... Edellä mainittua mieltä olin kun läpäisin pelin joskus 2000-luvun alun tienoilla, 2020 uusintayrityksessä hajosin arkaaisiin esinespedeilyihin, monotonisiin luolastoihin ja tietylle aseille immuuneihin vihollisiin.
* *Fish Dude*: Kuppainen toimintapeli, missä uidaan ympäriinsä mutustellen pienempiä kaloja ja yritetään vältellä sinuun lähes viivasuoraan hakeutuvia isompia eväkkäitä.
* *Fish Files*: Day of the Tentaclen estetiikkaa melkoisesti kopsaava seikkailupeli kursorittomalla eli huonolla käyttöliittymällä. Pulmat ovat huonosti avautuvia ja hahmoissa ruma määrä erilaisia stereotypioita.

* Gameboy Gallery + Game & Watch Gallery -pelit: Läjä Game & Watch -pelikäännöksiä, jotka kaikki viihdyttävät maksimissaan muutamia minuutteja. Ainakin vaihtoehtoiset modernisoidut versiot peleistä tekevät kokoelmista hieman vähemmän laiskoja.
* *Go Go Tank*: Toimintapeli, jossa lennellään ees taas lentokoneella ja yritetään raivata tietä maalla ympäriinsä ajelevalle tankille. Suht omaperäistä settiä, mutta saattamisrävellys on tavallisen turhauttavaa.
* *Godzilla*: Kammottava pilipalitoimintapeli, jossa viihdyttää ainoastaan söpöt väännökset suurmöröistä ja titulaarisen liskon naurettava perushyökkäys.
* *Goemon - Hoshizorashi Dynamites Arawaru!!*: Kannettava eli kuppainen versio SNESsin kakkos-Goemonista...eli aika not a single fuck was givenia.
* Golf: Nintendon liukuhihnamainen golfpeli...
* *Gremlins 2 - the New Batch*: Vähemmän yllättäen huono lisenssitasoloikka todella surkuhupaisalla perushyökkäyksellä. Peli selvisi SAESsiin asti vain sen takia, että olen erehtynyt joskus pelaamaan tätä pidempäänkin oikealla raudalla...
* *Great Greed*: Ei, kyseessä ei ole uusliberaalisimulaattori, vaan sattumanvaraisilla joskin nopeilla taisteluilla varustettu pilipali-JRPG hoopolla premissillä ja mielenkiintoisella lopulla. Valitettavasti sika huono vaikeusastekurvi hajottaa naaman plussista huolimatta. Varhaisin tietämäni peli automaattisilla tallennuksilla, jotka onneksi vain tukevat normiseivejä.
* *Grinch*: Hiiviskely ja hyökkäysmekaniikoiltaan yllättävän mielenkiintoinen rullaamaton sokkelohaahuilu, jonka innovaatiot eivät valitettavasti silti pelasta sitä genren karakteristiselta kuivuudelta.

* *Hammerin' Harry - Ghost Building Company*: Flegmaattinen tasoloikka, jälleen ilman sarjan ykköspelin hauskoja fysiikoita. Sentään sisältää luultavasti räkäisimmän version "Let's get busy":sta.
* *Hands of Time*: Ylhäältä kuvattu räiskintä seikkailupelielementeillä, avoimilla kentillä ja hyvillä musilla. Valitettavasti pelattavuus ei silti ole nautittavaa johtuen paukuttelun pinnallisuudesta ja etanamaisesta liikkumisnopeudesta.
* Harvest Moon: Köyhän miehen versio SNES-originaalista, josta on poistettu tärkein mekaniikka, nimittäin naimisiin meno! Onneksi jonkin näköistä herutusmenoa kuitenkin löytyy. Hahmojen potretit ovat raudan huomioon ottaen ihan siistejä ja käännös karakteristisen karsea.
* Heiankyo Alien: Hieman paranneltu versio kolikkopelivanhuksesta. Musat ovat paras uudistus.
* *Hercules no Eikou - Ugokidashita Kamigami*: Taas yksi epämerkittävä osa Data Eastin JRPG-SHT-sarjaa.
* Hokuto no Ken - Fist of the North Star: Muiden sarjan lisenssipelien tavoin huono tappelupeli sentään aika monella hahmolla.
* Hollywood Pinball: Taas yksi digitaalinen flipperi välttävällä pöytäsuunnittelulla ja fysiikoilla. Ainakin leffaplagiointiteema on hauska.
* *Hot Wheels - Stunt Track Driver*: Turhauttava sivulta kuvattu ajopeli, jossa lähinnä pompitaan ratapalasten välillä ja välillä tiputaan tyhjyyteen.
* *Hugo - Black Diamond Fever*: Pilipaliroinankeräystoiminta. Suomitekstit ovat varsin vähän nähty ominaisuus.

* *Itchy & Scratchy - Minature Golf Madness*: Ehkä tavallista Simpsons-lisenssipeliä parempi eli välttävä tasoloikka, jossa pompintaa on höystetty hyvin pinnallisella golfausmekaniikalla.

* James Bond 007: Hieman kankea, mutta vaihteleva ja mielenkiintoinen toimintaseikkailu, joka sekoittaa melko luontevasti elementtejä useista eri Bond-leffoista. Lisenssi on taas huonoin puoli. (6/10)

* Kaeru no Tame ni: Yllättävän viihdyttävä kevyttoimintaroolipeli. Pelattavuus ja juoni ovat freesin simppeleitä ja kieli poskessa tehtyjä. Päälinnatyrmä kalutaan osissa pitkin koko peliä, joka on myös mielenkiintoinen elementti. Biisit ovat hyviä ja loppu melkoisen eeppinen. Yksi Game Boyn harvoista oikeasti hyvistä peleistä, siis. (7/10)
* Kettou Beast Wars: Yllättävän hyvä lisenssitappelupeli monipuolisilla mekaniikoilla, josta siistein on rajoittamaton muodonmuutosmahdollisuus robotti- ja eläinmuodon välillä. Bonusmatskua on melko hyvin ja avattavaakin jonnin verran. Ainoa miinus on olemattomat osumatälligraffat, jotka tekevät graffoista hiomattoman oloisia. (7/10)
* *Kid Icarus - of Myths and Monsters*: Sarjan NES-peliä käyttäjäystävällisempi mutta silti aika itseään toistava ja mekaniikoiltaan hämmentävä tasoloikka.
* King of Fighters 1995: Köyhempi versio muutenkin obsoliitista KOFfista.
* Kirby's Dreamland: Hyvin tehty, mutta ilman sarjan perinteistä kopiointimekaniikkaa pelattavuudeltaan melko laimea ja äärimmäisen lyhyt tasoloikka.
* *Kirby's Pinball Land*: Flipperöinti tahmealla palloliikkuudella. Pöydät koostuvat kolmesta päällekkäisestä ruudusta ja pointtina on kavuta näistä ylimmälle ja voittaa eri pöytien pomot kömpelöissä bonusosioissa. Omintakeisuudestaan ja söpöydestään huolimatta hidasta ja turhauttavaa settiä.
* *Konami GB Collection Vol.3*: Ainoa kiinnostava osa tästä neljän pelin kokoelmasta on lokalisoitu versio ensimmäisestä Game Boyn Goemon -pelistä, joka on NES-pelien tyylinen pompintamätkintä. Sekin sisältää liikaa ykkös-Ganbaren tyylistä esoteeristä ympäriinsä haahuilua, eli ei ole estetiikka lukuun ottamatta liian hyvä.
* Kung-Fu Master: Spartan X:n jatko-osa hieman monipuolisemmalla kenttäsuunnittelulla. Lähes yhtä vähäsisältöinen kuin alkuperäinen kolikkopeli, joka tapauksessa.

* Legend of Zelda - Link's Awakening DX, The: Paras kannettava Zelda. Dungeonit ovat bosseja lukuun ottamatta aika mitäänsanomattomia, mutta tunnelma, hahmot ja juoni ovat kaikki ihastuttavia. Pelattavuus on muuten hyvää, paitsi että esineiden jatkuva ees taas mappaaminen napeille rupeaa pidemmän päälle ottamaan aivoon. Loppu on miellyttävän katkeranmakea. (7/10)
* Legend of Zelda, Oracle of Ages+Oracle of Seasons, The: Passeleita, mutta Link's Awakeningiin verrattuna kuivia kopioita. Kummankaan pelin keskeiset mekaniikat eivät ole kovin kummoisia ja niiden linkityssysteemi on myös aika mielikuvituksettomasti käytetty. Hahmot ovat OK, mutta meininki muuten unohdettavaa ja pelattavuus lisää samaa.

* Magnetic Soccer: Pöytäjalkapallopeli, eli aika vähän nähtyä muttei kovin viihdyttävää settiä.
* *Mario Golf*: Hahmonkehitys- ja tarinamuodoiltaan ihan mielenkiintoinen tekele, jossa ite golffaus on kuitenkin melko hanurista lähinnä huonon tähtäyssysteemin takia.
* *Mario Tennis*: Yllä mainitun tyyliin roolipelipiirteiltään jees mutta peruspelattavuudeltaan liian pilipali konsoliaikalaiseensakin verrattuna.
* Mario's Picross 1 + 2: Peruspicrossia ainakin kasviydinkypärä-Mariolla.
* *Maru's Mission*: Sekä estetiikaltaan että etenkin pelattavuudeltaan kirjaimellisesti naurettavan kökkö tasoloikka.
* *Max*: Ruutusuunnittelultaan olematon tasoloikkaräiskintä. Ainoa kekseliäämpi puoli on kököhkö tartuntakoukkumekaniikka.
* Mercenary Force: Omaperäinen shootteri, jossa pelaajahahmo koostuu neljän tyypin ryyppäästä. Eri hahmoja on viisi erilaista ja ne ovat melkoisen erilaisia. Tämä yhdistettynä pelin rahamekaniikkaan luo menoon mielenkiintoista strategista ulottuvuutta. Tekeleessä on myös kolme eri loppua, eli jälleenpeluuarvoa riittää. Sääli, että vaikeusastenamiska on koillisen kautta pohjoisessa. (5/10)
* *Metal Walker*: Hämärä toimintaroolipeli, jonka sattumanvaraiset taistelut koostuvat kömpelöstä linkoamistuuppausperseilystä.
* *Mickey's Racing Adventure*: Esillepanoltaan jees mutta ajo-osioiltaan kuiva ja seikkailukohdiltaan liikaa Donkey Kong 64:maista hahmonvaihtoviljelyä sisältävä lisenssöinti.
* Mickey's Ultimate Challenge: Vähäsisältöinen minipelikokoelma hyvin pinnallisilla seikkailupelielementeillä.
* Mole Mania: Omintakeinen toimintapuzzlepeli, jonka maanallekaivautumismekaniikka herättää kysymyksen, miksei peli ole saanut jatko-osaa DS-linjan laitteille. Vaikeusastekurvi on passeli, pomomätöt siistejä ja Game Boy-peliksi on estetiikkakin melkoisen hurmaavaa. Itselleni peli oli kyllä alkupuolta lukuun ottamatta aivan mahdoton ilman läppäriä, mutta vika taitaa olla ensin mainitussa... (6/10)
* *Monkey Puncher*: Kasvatussimulaattoria, missä treenataan apinaa nyrkkeilemään tylsissä treenausminipeleissä ja ruokaesineitä viljelemällä. Söpöt graffat ja retron kälyinen käännös viihdyttävät pelattavuutta enemmän.
* *Mystical Ninja Starring Goemon*: Sarjan NES-pelejä muistuttava toimintapeli, joka on jostain syystä rumempi ja kömpelömpi kuin saman alustan edellinen osa sarjaa, joka on siis Konami Game Boy Collection 3:n Mystical Ninja Starring Goemon...aikamoista nimisekamelskaa siis taas!

* *Nail'N Scale*: Data Eastin toimintapuzzletus, jossa liikutaan ja tuhotaan palikoita niihin kiinnittyviä nauloja nakkaamalla. Jokseenkin kekseliästä muttei silti viihdyttävää menoa.

* *Out of Gas*: Monotoninen ylhäältä kuvattu vapaasti rullaava lentoräiskintä, jossa on pointtia ampua kaikki kentän kaasukanisteri-ikonit.

* *Penta Dragon*: Tasapaksu fantsuräiskintä, jota esinemekaniikka ja vapaa rullaus eivät pelasta.
* *Perfect Dark*: Alustalleen teknisesti vaikuttava mutta pelattavuudeltaan kökkö ylhäältä kuvattu räiskintä kuivilla minipeleillä ja hiiviskelyllä.
* *Pinball - Revenge of the Gator*: Kaikin puolin kammottava ja vähäsisältöinen flipperipeli. Pelaa mieluummin Nip-Ittiä.
* PokeMon Puzzle Challenge: Sinänsä passelia mutta obsoliittia Panel de Ponnausta.
* Pokemon Red: Aikanaan mullistava ja erinomainen, mutta nykystandardeissa todella hidas, rikkinäinen ja muutenkin aivan liian arkaainen. Remake GBA:lle vei peliltä viimeisetkin legitimiteetin rippeet.
* Pokemon Silver: Oma suosikkini Pokemon-peleistä, lähinnä kiitos pelihistorian mahtavimman läpipeluun jälkeisen käänteen. Parantaa myös huomattavasti pelattavuutta ensimmäisiin peleihin verrattuna, mutta on kuitenkin edelleen suht köyhä tällä saralla. Uusintaversionsa takia obsoliitti. (8/10, mutta DS)
* *Power Quest*: Peruspelattavuudeltaan menettelevä mutta pinnallinen ja itseään toistava tappelupeli, jossa haahuillaan ympäriinsä ja taistellaan lievästi muokattavalla robottihahmolla muutamaa erilaista samanlaista vastaan.
* Puchi Carat: Pilipaliversio kolikkopelistä, jossa sentään jonnin verran yksinpelisisältöä galleriamuodon ansiosta.
* Puzzle Master: Tavanomainen palikantiputteluparituspeli, jossa sentään kaivo sisältöineen muistuttaa erilaisia fantasiateemaisia ympäristöjä.
* *Puzzled*: Epäintuitiivinen ja tylsä ongelmanratkonta, jossa liikutellaan otusta rullaamattomissa ruuduissa ja paritetaan palikoita niiden välillä seilaamalla.

* *Quest RPG*: Vielä pilipalimpi väännös Quest 64:sta eli Holy Magic Centurysta.

* Radar Mission: Nintendo pelipaketti, jossa mukana laivanupotus ja pilipalisukellusvene-FPS.
* *Raging Fighter*: Tympäännyttävän kämäinen ja persoonaton tappelupeli.
* Ranma 1/2 - Netsuretsu Kakutou Hen: Lisenssimätkintä, jossa haahuillaan ympäriinsä, puhutaan eri hiihtäjille ja välillä käydään läpi keskinkertaisia toimintakohtauksia. Aikoinaan parikymppisena ja lähdemateriaalia sekä pilipaliutta enemmän sietäneenä vedin pelin jopa läpi, kolmikymppisen vääränä puolena hajosin päämäärättömyyteen lähes heti. Musat ovat ainakin menetteleviä.
* *Rolan's Curse*: Huonosti suunniteltu ja hidas toimintarope, jota olen valitettavasti erehtynyt pelaamaan nuorempana.
* *Rolan's Curse 2*: Kaikin puolin edeltäjäänsä parempi eli välttävä tekele.

* Sakura Taisen GB - Geki Hana Kumi Nyuutai!: Treffisimulaattorimaista ominaisuudenkehittelyä yhdistettynä Sakura Warssin haahuiluun ja LIPS-systeemiin, eli hyvää settiä. Estetiikkakin on hyvää alustan huomioiden ja avattavaa kamaa löytyy yllättävän paljon. Harmi, ettei emopelien tyyliin onnistu herutus automaattisesti, tosin! Fanikäännös löytyy! (7/10)
* *Sakura Taisen GB2 - Thunderbolt Sakusen*: Tämä sivupeli on JRPG-SHT, eli aika sika kissanpillu edeltäjäänsä verrattuna.
* *Samurai Shodown*: Todella saksittu versio kakkos-Samurai Shodownista, ainakin söpöillä välinäytöillä.
* *Sneaky Snakes*: Snake Rattle 'n' Roll, nyt vain tavalliseksi 2D-tasoloikaksi väännettynä, eli aika sika turhaa settiä.
* Shantae: Premissiltään ja hahmoiltaan siisti, mutta pelattavuudeltaan suhteellisen kökkö köyhän miehen Metroid. Graffat ovat Wayforwardin tapaan paras puoli.
* *Solar Striker*: Nintendon KPGAR.
* *Spanky's Quest*: Musiltaan jees Bubble Bobblemainen toimintatekele, jonka tappomekaniikka on omintakeinen muttei hauska pallojen pääpukkailu.
* Stop That Roach!: Hämmentävä ongelmanratkontapeli, jossa yritetään rajatuilla manöövereillä listiä ruudukolla nököttäviä torakoita. Alkunäyttö on viihdyttävin hetki.
* *Sumo Fighter*: Taas yksi välttävä vanha 2D-tasoloikka ainakin hauskalla hyökkäysmanööverillä.
* *Super Chinese Fighter EX*: Välttävä tappelupeli, jossa pelattavuudessa ei mitään kekseliästä paitsi esinemekaniikka.
* Super Mario Land: Estetiikaltaan outo mutta pelattavuudeltaan perinteistä Mariota, eli hyvää settiä. Pari räiskintäosiota tarjoaa mukavaa vaihtelua ja musiikkivalikoima on virkistävä kummallisuudessaan. (6/10)
* Super Mario Land 2: Ykkösosaa tönkömpi ja hitaampi, mutta melkoisen laaja Game Boy-peliksi. Omaa myös jonkin verran ekan SML:n piristävää hämäryyttä. Pelin vika maa tarjoaa kunnon Mickey Mania-vaikeusastepiikin. (6/10)
* Super Mario Land 3 - Wario Land: Päähahmoaan ja lisävoimiaan lukuun ottamatta turhan samanlainen tekele kuin kakkonenkin, eli ei kovinkaan kummoinen. Salaisuuksia riittää tosin mukavasti.
* *Sword of Hope 1 + 2*: Ensimmäisen persoonan menusurffailuseikkailupelin ja JRPG-SHT:n ristisiitoksia, joka vähemmän yllättäen eivät hirveästi viihdytä.

* Tasmania Story: Mappy-johdannainen, jossa hauskan kamalat graffat mutta esikuvaansa huonompi pelattavuus.
* Teenage Mutant Ninja Turtles - Back from the Sewers: Hiton itseään toistava mätkintä, jossa laahustetaan eteenpäin ja possautellaan loputtomasti iholle hyppiviä robottininjoja. Joskus natiaisena olen vetänyt tämän jopa oikealla raudalla läpi, mikä onkin aika korkealla lapsuudentraumatilastojani.
* Tiny Toon Adventures - Bab's Big Break: Tuskallisen hidas tasoloikka, mutta kenttäsuunnittelunsa ja ruudunkaluamiselementtiensä ansiosta ihan hyvää tekoa. Musavalikoima on aika hupaisa ja NES-Tiny Toonsseja huomattavasti vähemmän offensiivinen.
* *Torpedo Range*: Sukellusvenesotimisteemainen tekele, jossa seilataan ympäri maailmaa ja taistellaan vihollisposseja vastaan erilaisissa räiskintäminipeleissä. Alusta voi koventaa tappeluja voittamalla, mutta tästä huolimatta menee meno nopeasti nähdyksi ja tasapaksuksi.
* *Trax*: Pinnallinen räiskintä sentään vaihtuvilla rullaussuunnilla ja kömpelösti mutta vapaasti käännettävällä aseella. Pomoja lukuun ottamatta on esillepano tyystin kuivaa.
* Trip World: Mr. Gimmickkiä melko paljon muistuttava mutta peruspelattavuudeltaan parempi vaikka myös huomattavasti esikuvaansa vähäsisältöisempi tasoloikka. Kontaktilämättömyys ja valtaosin rauhalliset "viholliset" erottuvat edukseen ja musat ovat alustasta huolimatta perushyvää Sunsoftia. (6/10)

* *Wario Blast*: Bomberman Wariolla eli yksi plussa, monta miinusta.
* *Wario Land II*: Ensimmäistä kertaa ob sarjassa mukana hupaisat kuolemattomuus- ja muodonmuutosmekaniikat, joiden käyttö on kuitenkin varsin puolivillaista Wario Land 3:een verrattuna. Kenttäkokoonpanot ovat nekin kuivia ja sisältävät hölmöjä töksähdysrullauksia. Aika sika turha kiitos jatko-osansa, siis.
* Wario Land 3: Hauska ja hyvä nokitus kakkoseen. Fyysiseen vahingonottoon perustuva toimintaongelmanratkonta sopii Wariolle kuin nyrkki naamaan. Ruudut ja pulmat ovat vaihtelevia sekä huvittavia ja haastetta löytyy huolimatta siitä, ettei lihavalle anti-sankarillemme voi tehdä mitään. (7/10)
* *Warlocked*: Hidas, epäinspiroitunut ja käyttöliittymältään kömpelö fantsu-RTS.
* Wave Race: Tavanomainen ylhäältä kuvattu rallipeli, jossa ei käytetä vesiskootteriteemaa pelattavuudessa juuri mitenkään.
* Who Framed Roger Rabbit: Toimiva seikkailupeli, joka sekoittaa hyvin pulmanratkaisua, tutkimista ja toimintaamme. Valitettavasti päähenkilönä toimii LYASTEN käsikonsolille sopivasti titulaarinen piirretty jänis alkoholisoituneen etsiväidolimme Eddien sijaan. (6/10)
* *World Destruction League - Thunder Tanks*: Graffoiltaan hyvä mutta pelattavuudeltaan pinnallinen ja tylsä tankkiräiskintä. Yksi hahmo tuo mukavasti mieleen Tongue of Fatmanin Mondon.
* World Heroes 2 Jet: Taas yksi obsoliitti Game Boyn pilipaliportti.

* *Xtreme Sports*: Graffoiltaan hauska mutta muuten epäviihdyttävä urheiluminipelikokoelma, jossa erittäin paljon samojen lajien puurtamista sisältävä tarinamuoto.